**ELŐTERJESZTÉS**

**A KÉPVISELŐ-TESTÜLET**

**2020. február 24.-i rendes ülésére**

**Előterjesztés**

**Igazgatási szünet elrendeléséről**

A napirendet tárgyaló ülés dátuma: 2020.02.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése biztosítja a lehetőséget, hogy a képviselő-testület a Kormány ajánlásának figyelembevételével igazgatási szünetet rendeljen el rendes szabadság kiadására.

Az igazgatási szünettel kapcsolatos konkrét rendelkezéseket a közszolgálati tisztviselők munka- és pihenő idejéről, az igazgatási szünetről, a közszolgálati tisztségviselőt és a munkáltatót terhelő egyes kötelezettségekről, valamint a távmunka végzésről szóló 30/2012. (III. 7.) Korm. rendelet (a továbbiakban: Korm. rend.) szabályozza.

A Korm. rend 13. §-a az igazgatási szünet időtartamát az államigazgatási szervek esetében nyári időszakra 5 egybefüggő naptári hétben, a téli időszakban pedig két naptári hétben határozza meg.

A Korm. rend. 14. §-a rendelkezik arról, hogy az igazgatási szünet ideje alatt a hivatali szervezet vezetőjének a szabadságot úgy kell kiadni, hogy biztosítsa a zavartalan ügymenetet és a folyamatos feladatellátást.

A 2020. évi munkaszüneti napok körüli munkarendről szóló 7/2019. (VI.25.) PM rendelet, 2. §-a meghatározza a 2020. évi munkaszüneti napok körüli – naptár szerinti munkarendtől való eltéréssel járó – munkarendet, amely a következő:

• augusztus 21. péntek pihenőnap augusztus 29. szombat munkanap

• december 12. szombat munkanap december 24. csütörtök pihenőnap

A 2020. évi munkaszüneti napok körüli munkarend átcsoportosítás kapcsán tapasztalt gyakorlat alapján az áthelyezett szombati munkanapokon alig keresik fel ügyfelek a hivatalt, ezért javasoljuk, hogy a Hivatal az áthelyezett szombati munkanapokon ügyelet nélkül zárva tartson, míg az áthelyezett munkanapot megelőző munkanap hosszított nyitvatartással várja az ügyfeleket a hivatal.

A Polgármesteri Hivatalban a fentieket is figyelembe véve a 2020. évi igazgatási szünet, valamint a hivatali munkarendtől való eltéréssel járó munkarend napjait az alábbiak szerint javaslom elfogadni:

igazgatási szünet nyáron:

**2020. július 20-tól 2020. augusztus 7-ig,**

**2020. december 21-től 2021. december 31-ig**

Tájékoztató jelleggel: 2020. december 25-26. munkaszüneti nap, 2020. december 24. áthelyezett pihenőnap és 2021. január 1. munkaszüneti nap, ezért ezen napokra nem kell szabadságot igénybe vennie a dolgozóknak.

Az igazgatási szünetek időtartama alatt a Polgármesteri Hivatalba ügyintézés nem történik, csak ügyeleti rendszerben az iratok leadása történhet.

Az igazgatási szünet elrendeléséről, illetve annak időtartamáról és a megvalósítás módjáról a Képviselő-testület rendeletet kell alkotnia.

Telki, 2020. február 12.

dr. Lack Mónika

jegyző

**Telki község**

**Önkormányzat Képviselő-testületének**

**.. ./2020. ( II..... ) Önkormányzati rendelete**

**a 2020. évi igazgatási szünet elrendeléséről**

Telki község Önkormányzat képviselő-testülete az Alaptörvény 32. cikk (2) bekezdésében meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 232. § -ban kapott felhatalmazás alapján a következő a következőket rendeli el:

**1.§**

A rendelet hatálya kiterjed a Telki Polgármesteri Hivatalban (a továbbiakban: Hivatal) foglalkoztatott valamennyi köztisztviselőre és munkavállalóra.

**2.§.**

(1) A Hivatal 2020. évi munkarendjében, a nyári időszakban az igazgatási szünet

2020. július 20. napjától 2020. augusztus 7**.** napjáig tart.

(2) A Hivatal 2020. évi munkarendjében, a téli időszakban az igazgatási szünet

2020. december 21. napjától 2020. december 31 napjáig tart.

**3.§**

(l) Az igazgatási szünet időtartama alatt a feladatellátás folyamatosságának biztosítása érdekében a Polgármesteri Hivatal ügyeletet tart.

(2) Az ügyeleti rendet a Jegyző intézkedésben állapítja meg.

**4.§**

A 2020. évi munkaszüneti napok körüli munkarend átcsoportosítás miatt az ügyfélfogadás a Hivatalban az alábbiak szerint alakul:

a) 2020. augusztus 28. (péntek) 8.00-12.00 – 13.00-16.00

2020. augusztus 29. (szombat) ügyfélfogadás nincs, a hivatal zárva tart.

b) 2020. december 11. (péntek) 8.00-12.00 – 13.00-16.00

2019. december 12. (szombat) ügyfélfogadás nincs, a hivatal zárva tart.

**5.§**

Ez a rendelet a kihirdetést követő napon lép hatályba, és 2020. december 31-én hatályát veszti.

Deltai Károly dr. Lack Mónika

Polgármester jegyző

**Indokolás**

A közszolgálati tisztviselőkről szóló 2011. évi CXCIX. törvény 232.§ (3) bekezdése alapján a Képviselő-testület – a Kormány ajánlásának figyelembevételével- a rendes szabadság kiadására igazgatási szünetet rendelhet el. Az így kiadott rendes szabadság nem haladhatja meg az érintettek részére megállapított alapszabadság 3/5-ét. A Kormány ajánlását a közszolgálati tisztviselők munka- és pihenő idejéről, az igazgatási szünetről, a közszolgálati tisztviselőt és munkáltatót terhelő egyes kötelezettségekről, valamint a távmunka-végzésről szóló 30/2012.(III.7.) Korm. rendelet 13-15.§-ai tartalmazzák.

**Részletes indokolás**

1.§-hoz Meghatározza azon személyek körét, amelyekre a rendeletet alkalmazni kell.

2.§-hoz Az igazgatási szünet időtartamát határozza meg.

3.§. -hoz Eljárási szabályokat szabályoz

4.§-hoz Hatályba léptető rendelkezést tartalmazza.

**Előzetes hatásvizsgálata**

**A 2019. évi igazgatási szünet elrendeléséről szóló**

**rendelet- tervezethez**

**1.Rendelet társadalmi, gazdasági, költségvetési hatásai**:

*Társadalmi hatás:* Nincs

*Gazdasági hatás*: Nincs

*Költségvetési hatása*: nincs

**2. Rendelet környezeti és egészségi következményei**: A hivatali alkalmazottak számára biztosított az évközi pihenőidő.

**3. Rendelet adminisztratív terheket befolyásoló hatásai**: Nem igényel

**4. Rendelet a jogszabály megalkotásának szükségességét, a jogalkotás elmaradásának várható következményei**: Az éves szabadság kiadása könnyebben megvalósítható. Nem, vagy csak kevesebb szabadság kerül átvételre a következő évre.

**5. A jogalkotás elmaradásának várható következményei**: A felhalmozódott szabadságok kivételére nem kerülhet sor.

**6. Rendelet a jogszabály alkalmazásához szükséges személyi, szervezeti, tárgyi és pénzügy feltételek:** Rendelkezésre állnak